মোদের বঙ্গবন্ধু

সালটি ছিলো ১৯২০

তারিখ ১৭-মার্চ,

প্রকৃতি ছিলো আগুন রাঙ্গা

অপূর্ব রঙ্গিন সাজ ।

জন্মেছিলো একটি শিশু

গোপালগঞ্জের টুঙ্গিপাড়ায়,

সেদিন কেহ ভাবেনিতো-

কে এসেছে এই ধরায় !

দিন যায় ,মাস যায়

বছর ও যে যায় চলে ,

বেড়ে ওঠে সেই শিশুটি

সম্ভ্রান্ত এক পরিবারে ।

ছোট থেকেই সে স্বপ্ন দেখে

নয়তো নিজের তরে ,

স্বপ্নগুলি সাজায় সে

প্রিয় দেশের তরে ।

ভাবতে থাকে সেই ছেলেটি

ভাঙ্গবে দেশের শৃঙ্খল ,

বুক ভরা সাহস এবং অবিরাম ভালোবাসা

ছিলো তার সম্বল ।

৭ই -মার্চ রেসকোর্স ময়দান

শুনে তার ভাষন ,

দেশের জন্য জীবন দেবে

করলো সবাই পন ।

তার ডাকেতে দেশের তরে

প্রান যে দিলো কত,

আহত আর ধর্ষিত হলো

হয়নি হিসেব সেতো ।

যার ডাকেতে পেয়েছি মোরা

এই জন্মভুমি,

সেতো আর কেউ নয়

মোদের সবার “বঙ্গবন্ধু”

হাজার বছরের শ্রেষ্ঠ বাঙ্গালী ।